I mai 2000 vedtok kommunestyret at bekkeblom skulle være Åfjords kommuneblomst. Kommunenavnet var sammensatt av to naturnavn å (elv) og fjord, og det ble da naturlig å velge en plante med tilknytning til vassdrag eller strand. I forbindelse med kommunesammenslåingen i 2019 skulle det velges kommuneblomst for den nye kommunen. I 2019 ble røsslyng valgt til kommuneblomst for nye Åfjord kommune.